wannaphong/clean_thaiwikipedia huggingface dataset:
# เกริน (จังหวัดสตาราซากอรา)
เกริน  เป็นเมืองในตอนกลางของประเทศบัลแกเรีย ทางตอนใต้ของเทือกเขาบอลข่าน โดยจัดการปกครองเป็นส่วนหนึ่งของเทศบาลกาซันเลิก เกรินเป็นเมืองปราสาทสำคัญในสมัยจักรวรรดิบัลแกเรียที่ 2 ในคริสต์ศตวรรษที่ 13–14 เกรินตั้งอยู่ห่างจากกาซันเลิกไปทางทิศเหนือประมาณ  โดยมีแนวเทือกเขาตั้งอยู่ทางตอนเหนือของเมือง
# จังหวัดน่านในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
การเลือกตั้งสมาชิกสภาผู้แทนราษฎรจังหวัดน่าน พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

 ภาพรวม 
 ผลการเลือกตั้งแบบบัญชีรายชื่อ (รวมทั้งจังหวัดน่าน) 
พรรค คะแนนเสียง  จน.  %  +/–  ไทยรักไทย  172,095  68.84%   ประชาธิปัตย์  28,418  11.37%   อื่น ๆ  49,472  19.79%  ผลรวม  249,985  100.00%  –

 ผลการเลือกตั้งแบบบัญชีรายชื่อ (รายเขตเลือกตั้ง) 

 ผลการเลือกตั้งแบบแบ่งเขต (รวมทั้งจังหวัดน่าน) 

 ผลการเลือกตั้งแบบแบ่งเขต (รายเขตเลือกตั้ง) 

 ผลการเลือกตั้งแบบบัญชีรายชื่อ 
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดน่าน

! colspan=2 | พรรค
! คะแนนเสียง
! ร้อยละ

|-
| bgcolor="" |
| align="left" | ชาติไทย (1)
| 10,344
| 4.14

|-
| bgcolor="" |
| align="left" |กิจสังคม (2)
| 1,439
| 0.58

|-
| bgcolor="E9E9E9" |
| align="left" |พัฒนาชาติไทย (3)
| 1,109
| 0.44

|-
| bgcolor="" |
| align="left" |ประชาธิปัตย์ (4)
| 28,418
| 11.37

|-
| bgcolor="E9E9E9" |
| align="left" |ประชาชนไทย (5)
| 1,042
| 0.42

|-
| bgcolor="E9E9E9" |
| align="left" |คนขอปลดหนี้ (6)
| 7,653
| 3.06

|-
| bgcolor="E9E9E9" |
| align="left" |ธรรมชาติไทย (7)
| 699
| 0.28

|-
| bgcolor="E9E9E9" |
| align="left" |แผ่นดินไทย (8)
| 1,568
| 0.63

|-
| bgcolor="" |
| align="left" |ไทยรักไทย (9)
| 172,095
| 68.84

|-
| bgcolor="E9E9E9" |
| align="left" |ความหวังใหม่ (10)
| 1,836
| 0.73

|-
| bgcolor="" |
| align="left" |มหาชน (11)
| 14,958
| 5.98

|-
| bgcolor="" |
| align="left" |ประชากรไทย (12)
| 557
| 0.22

|-
| bgcolor="E9E9E9" |
| align="left" |ไทยช่วยไทย (13)
| 615
| 0.25

|-
| bgcolor="E9E9E9" |
| align="left" |แรงงาน (14)
| 1,239
| 0.50

|-
| bgcolor="E9E9E9" |
| align="left" |ชาติประชาธิปไตย (15)
| 693
| 0.28

|-
| bgcolor="E9E9E9" |
| align="left" |กสิกรไทย (16)
| 598
| 0.24

|-
| bgcolor="E9E9E9" |
| align="left" |ทางเลือกที่สาม (17)
| 195
| 0.08

|-
| bgcolor="E9E9E9" |
| align="left" |รักษ์ถิ่นไทย (18)
| 499
| 0.20

|-
| bgcolor="E9E9E9" |
| align="left" |พลังเกษตรกร (19)
| 4,031
| 1.61

|-
| bgcolor="E9E9E9" |
| align="left" |พลังประชาชน (20)
| 397
| 0.16

|-
| colspan="4" bgcolor="#E9E9E9"|
|-
|align=left colspan=2|บัตรดี
| 249,985
| 96.01

|-
|align=left colspan=2|บัตรเสีย
| 8,489
| 3.26

|-
|align=left colspan=2|ไม่ประสงค์ลงคะแนน
| 1,908
| 0.73

|-
|align=left colspan=2|ผู้มาใช้สิทธิ์เลือกตั้ง
| 260,382
| 74.03

|-
|align=left colspan=2|ผู้มีสิทธิ์เลือกตั้ง
| 351,746
| 100.00
|}

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
ประกอบไปด้วยอำเภอเมืองน่าน อำเภอท่าวังผา (ยกเว้นตำบลจอมพระ และตำบลยม) และกิ่งอำเภอภูเพียง

 เขตเลือกตั้งที่ 2 
ประกอบไปด้วยอำเภอบ้านหลวง อำเภอเวียงสา อำเภอนาน้อย อำเภอนาหมื่น อำเภอแม่จริม และอำเภอสันติสุข

 เขตเลือกตั้งที่ 3 
ประกอบไปด้วยอำเภอปัว อำเภอเชียงกลาง อำเภอสองแคว อำเภอทุ่งช้าง  อำเภอเฉลิมพระเกียรติ อำเภอบ่อเกลือ และอำเภอท่าวังผา (เฉพาะตำบลจอมพระและตำบลยม)
# ซาร์มีคาอิล ชิชมันแห่งบัลแกเรีย
มีคาอิล อาแซนที่ 3  หรือเป็นที่รู้จักในชื่อ มีคาอิล ชิชมัน เป็นซาร์แห่งจักรวรรดิบัลแกเรียที่ 2 ระหว่าง ค.ศ. 1323–1330 วันพระราชสมภพไม่แน่ชัด คาดว่าน่าจะอยู่ระหว่าง ค.ศ. 1280–1292 หลังจากที่พระองค์ได้รับราชสมบัติ พระองค์ทรงใช้พระนาม อาแซน เพื่อสร้างความเชื่อมโยงราชวงศ์อาแซน พระองค์ทรงมีความทะเยอทะยานที่จะขยายอำนาจในคาบสมุทรบอลข่าน แต่สิ้นพระชนม์ในยุทธการที่แวลเบิชด์ พระโอรสคือซาร์อีวัน สแตฟันแห่งบัลแกเรียจึงสืบราชสมับติต่อจากพระราชบิดาKazhdan, "Michael III Šišman", p. 1365

เชิงอรรถ
# ราชวงศ์สรัตซีมีร์
ราชวงศ์สรัตซีมีร์  เป็นราชวงศ์ของบัลแกเรียในยุคกลางที่ปกครองจักรวรรดิบัลแกเรียที่ 2 อาณาจักรซาร์วีดิน ราชรัฐวาโลนาและคานีนา และเดสเปิตแห่งโลเวช ทางฝั่งบิดาสืบเชื้อสายจากราชวงศ์อาแซน ทางฝั่งมารดาสืบเชื้อสายจากราชวงศ์ชิชมัน
# สนามกีฬาสตอฌิตแซ
สนามกีฬาสตอฌิตแซ  เป็นสนามกีฬาอเนกประสงค์ที่ตั้งอยู่ที่เขตเบซิกราด ลูบลิยานา ประเทศสโลวีเนีย ออกแบบโดยสถาปินิกซาดาร์วูกา นับเป็นสนามฟุตบอลที่ใหญ่ที่สุดในประเทศ ตัวสนามเป็นส่วนหนึ่งของศูนย์กีฬาสตอฌิตแซสปอร์ตปาร์ก นอกจากสนามแห่งนี้จะเป็นสนามเหย้าของสโมสรออลิมปียาลูบลิยานาและฟุตบอลทีมชาติสโลวีเนียแล้ว ยังใช้จัดงานสำคัญทางวัฒนธรรมอีกด้วย

สถิติผู้เข้าชมสูงสุดที่สนามแห่งนี้เกิดขึ้นเมื่อวันที่ 11 สิงหาคม ค.ศ. 2010 ซึ่งเป็นวันแรกที่เปิดใช้สนาม ในนัดที่สโลวีเนียพบกับออสเตรเลีย มีผู้เข้าชม 16,135 คน

 ประวัติ 
ชื่อของสนามตั้งตามบริเวณที่ตั้ง และอาจเปลี่ยนแปลงได้ตามผู้สนับสนุน สนามเป็นส่วนหนึ่งของสวนกีฬาสตอฌิตแซ โดยอาคารบริเวณสนามมีพื้นที่ 24.614 ตารางเมตร สนามใช้เวลาในการก่อสร้าง 14 เดือน และเปิดใช้งานเมื่อวันที่ 11 สิงหาคม ค.ศ. 2010 ในนัดกระชับมิตรระหว่างสโลวีเนียกับออสเตรเลีย ซึ่งสโลวีเนียเอาชนะไปได้ 2–0

สนามจุคนได้ 16,038 ที่นั่ง มีที่นั่งสำหรับบุคคลสำคัญ 558 ที่นั่ง และที่นั่งสำหรับผู้พิการ 97 ที่นั่ง พื้นที่แถลงข่าวรองรับนักข่าวได้ 210 คน ตัวสนามตั้งอยู่บริเวณที่ราบต่ำของสวน จึงเห็นสนามจมลงไปสวนโดยมีเพียงหลังคาเท่านั้นที่โผล่ออกมาจากพื้นสวน

ในการจัดงานอื่น ๆ เช่น งานแสดงดนตรี สนามสามารถเพิ่มความจุได้เป็น 20,000 ที่นั่ง

 ระเบียงภาพ
# ซาร์อีวัน สแตฟันแห่งบัลแกเรีย
อีวัน สแตฟัน (หรือ จอห์น สตีเฟน; ประมาณ ค.ศ. 1300/1301–1373 (?)) ปกครองในฐานะซาร์แห่งจักรวรรดิบัลแกเรียที่ 2เป็นระยะเวลา 8 เดือน ระหว่างปี ค.ศ. 1330–1331 พระองค์เป็นพระราชโอรสองค์โตในซาร์มีคาอิล ชิชมันแห่งบัลแกเรียและแอนนา เนดาแห่งเซอร์เบียAndreev, p. 266  พระองค์สืบเชื้อสายจากราชวงศ์เตรเตร ราชวงศ์อาแซน และราชวงศ์ชิชมัน หลังจากที่พระบิดาของพระองค์ได้ขึ้นเป็นซาร์ พระองค์ทรงดำรงตำแหน่งเป็นรองจักรพรรดิ เมื่อพระบิดาตัดสินพระทัยหย่ากับพระมารดาของพระองค์ เพื่ออภิเษฏสมรสกับเจ้าหญิงแห่งไบแซนไทน์ พระองค์ถูกพระบิดาเนรเทศไปอยู่อาราม พร้อมกับพระมารดาและพระอนุชาFine พระองค์ได้สืบราชบัลลังก์ตอจากพระบิดาจากความช่วยเหลือของพระเจ้าสแตฟัน ยูรอสที่ 3 แห่งเซอร์เบีย แต่อีก 8 เดือนต่อมาพระองค์ถูกรัฐประหารโดยขุนนางในเตอร์โนโว และได้ลี้ภัยไปอยู่กับเบเลาร์ พระอนุชาของพระบิดาที่เมืองนีช และต่อมาย้ายไปประทับที่ดูบรอฟนีก และย้ายไปพำนักที่นาโปลีจากแรงกดดันของซาร์อีวัน อาแลกซันเดอร์แห่งบัลแกเรียจนกระทั่งสวรรคต
# เปอร์วาลีกาสโลวีเนีย
สโลวีเนียนเฟิสต์ฟุตบอลลีก  หรือชื่อตามผู้สนับสนุน เปอร์วาลีกาเตเลมัช' หรือชื่อย่อ 1. SNL เป็นลีกฟุตบอลระดับสูงสุดของประเทศสโลวีเนีย ก่อตั้งขึ้นใน ค.ศ. 1991 หลังจากที่สโลวีเนียได้รับเอกราช ก่อนหน้านั้นในช่วง ค.ศ. 1920–1991 สโลวีเนียนรีพับบลิกลีกเคยเป็นลีกระดับรองของยูโกสลาเวีย ปัจจุบันลีกอยู่ภายใต้การดูแลของสมาคมฟุตบอลสโลวีเนีย ซึ่งเดิมในช่วง ค.ศ. 2001–2012 ลีกเคยอยู่ภายใต้การดูแลของสมาคมของลีกเอง 

แซลิแยและมาริบอร์เป็นเพียงสองสโมสรที่ไม่เคยตกชั้นจากลีกสูงสุดนับตั้งแต่ก่อตั้งลีกขึ้นใน ค.ศ. 1991

 แชมป์จำแนกตามสโมสร 

สโมสรชนะเลิศรองชนะเลิศฤดูกาลที่ชนะเลิศมาริบอร์1561996–97, 1997–98, 1998–99, 1999–2000, 2000–01, 2001–02, 2002–03, 2008–09, 2010–11, 2011–12, 2012–13, 2013–14, 2014–15, 2016–17, 2018–19กอรีซา451995–96, 2003–04, 2004–05, 2005–06ออลิมปียา (ยุบ)431991–92, 1992–93, 1993–94, 1994–95ดอมชาเล232006–07, 2007–08ออลิมปียาลูบลิยานา232015–16, 2017–18กอเปอร์122009–10
# สโลวีเนียนฟุตบอลคัพ
สโลวีเนียนฟุตบอลคัพ  เป็นการแข่งขันฟุตบอลถ้วยแบบแพ้คัดออกของประเทศสโลวีเนีย นับเป็นการแข่งขันฟุตบอลที่มีความสำคัญเป็นอันดับที่สองของประเทศรองจากเปอร์วาลีกาสโลวีเนีย ฟุตบอลถ้วยนี้ก่อตั้งขึ้นใน ค.ศ. 1991 หลังจากที่ยูโกสลาฟเฟิสต์ลีกและยูโกสลาฟคัพถูกยุบเนื่องจากการล่มสลายของยูโกสลาเวีย

สโมสรที่เคยเข้าชิงชนะเลิศรายการนี้มีทั้งหมด 14 สโมสร และสโมสรที่ประสบความสำเร็จในรายการนี้มากที่สุดคือมาริบอร์ ซึ่งชนะเลิศ 9 สมัยจากการเข้าชิงชนะเลิศ 14 ครั้ง รองลงมาคือออลิมปียาซึ่งชนะเลิศ 4 สมัยก่อนถูกยุบทีมใน ค.ศ. 2005 ปรีมอเรียเป็นสโมสรที่เข้าชิงชนะเลิศมากที่สุดโดยที่ไม่เคยชนะเลิศเลย พวกเขาจบรองชนะเลิศสามครั้งติดต่อกันนับตั้งแต่ ค.ศ. 1996–1998 อลูมีนีจเป็นเพียงสโมสรเดียวจากนอกลีกสูงสุดที่เข้าชิงชนะเลิศได้ โดยจบรองชนะเลิศใน ค.ศ. 2002 หลังแพ้กอรีซาด้วยผลประตูรวม 6–1

 แชมป์จำแนกตามสโมสร 
ตัวเอียง หมายถึงสโมสรที่ถูกยุบ
สโมสรชนะเลิศปีล่าสุดที่ชนะรองชนะเลิศปีล่าสุดที่แพ้มาริบอร์9201652019Olimpija4200332001Gorica3201412005Koper3201512009Domžale22017 12010Olimpija Ljubljana22019 12017Interblock220090–Celje12005 82016Mura11995 11994Rudar Velenje11998 0–Primorje0– 31998Aluminij0– 22018Korotan Prevalje0– 12000Dravograd0– 12004

 หมายเหตุ
# ท่าเรือเบอลาวัน
เบอลาวัน (, Pe̍h-ōe-jī: mài lau ôan) เป็นอ่าวจอดเรือในเมดัน ประเทศอินโดนีเซีย ตั้งอยู่ที่ชายฝั่งตะวันออกเฉียงเหนือของเกาะสุมาตรา เบอลาวันเป็นเมืองท่านอกเกาะชวาที่คึกคักที่สุดในประเทศอินโดนีเซีย มีอาณาเขตครอบคลุมตำบลทางเหนือสุดในบรรดา 21 ตำบลของเมดัน ซึ่งคิดเป็นเนื้อที่ 29.44 ตารางกิโลเมตร ข้อมูลจากสำมะโน ค.ศ. 2010 พบว่ามีประชากร 95,506 คนBiro Pusat Statistik, Jakarta, 2011.

ที่นี่มีเรือโดยสารบริการทุกสัปดาห์ที่ดำเนินการโดยเปิลนีจากเมดันไปยังตันจุงบาไลการีมุน, บาตัม, หมู่เกาะรีเยา และตันจุงปรียก, จาการ์ตา และมีบริการเรือข้ามฟากธรรมดาเชื่อมระหว่างเบอลาวันถึงช่องแคบมะละกาไปที่ปีนัง ประเทศมาเลเซีย บางครั้งมีเรือข้ามฟากเดินทางจากเบอลาวันไปยังภูเก็ต ประเทศไทย และเกาะลังกาวี ประเทศมาเลเซีย
# อาบีย์ อาห์เม็ด
อาบีย์ อาห์เม็ด อาลี  เป็นนักการเมืองชาวเอธิโอเปียที่ทำหน้าที่เป็นนายกรัฐมนตรีคนที่ 10 ของเอธิโอเปียตั้งแต่ 2 เมษายน ค.ศ. 2018 อาบีย์ได้รับรางวัลโนเบลสาขาสันติภาพปี ค.ศ. 2019
# อำเภอปาดังเตอรัป
อำเภอปาดังเตอรัป  เป็นอำเภอในรัฐเกอดะฮ์ ประเทศมาเลเซีย

 เขตการปกครอง 
thumb|left|แผนที่อำเภอปาดังเตอรัป
อำเภอปาดังเตอรัป แบ่งออกเป็น 11 ตำบล ได้แก่

 บาตังตุงกังกานัน
 บาตังุงกังกีรี
 เบอลิมบิงกานัน
 เบอลิมบิงกีรี
 กูรงฮีตัม
 ปาดังเตอมัก
 ปาดังเตอรัปกานัน
 ปาดังเตอรัปกีรี
 เปอดู
 เตอไก
 โตลัก

 สถานที่ท่องเที่ยว 
 ทะเลสาบเปอดู
# ซลาตกอ ซาคอวิช
ซลาตกอ ซาคอวิช (เกิดเมื่อวันที่ 1 กุมภาพันธ์ ค.ศ. 1971) เป็นอดีตนักฟุตบอลชาวสโลวีเนียในตำแหน่งกองกลางตัวรุก

ซาคอวิชสร้างชื่อเสียงให้เป็นที่รู้จักในยุโรปขณะที่เล่นในโปรตุเกสให้กับโปร์ตูและไบฟีกา เขาลงเล่นในปรีไมราลีกาทั้งสิ้น 246 นัด ยิงได้ 54 ประตู และมีช่วงสั้น ๆ ที่เขาย้ายไปเล่นในสเปนและกรีซ เขามีความโดดเด่นในด้านการทำประตู ถึงแม้ว่าเขาจะเล่นในตำแหน่งกองกลาง แต่เขาก็ทำประตูได้ถึง 11 ลูกจากการลงเล่น 32 นัดในยูฟ่าแชมเปียนส์ลีก และทำประตูได้ 35 ลูกจากการลงเล่น 80 นัดให้กับทีมชาติสโลวีเนีย

ซาคอวิชเป็นผู้เล่นที่ทำประตูให้กับทีมชาติสโลวีเนียมากที่สุด เขาเป็นส่วนหนึ่งของทีมชาติชุดที่ผ่านเข้าไปเล่นในรอบสุดท้ายของฟุตบอลชิงแชมป์แห่งชาติยุโรป 2000 และฟุตบอลโลก 2002

 เกียรติประวัติ 
พาร์ทีซาน
 เฟิสต์ลีกออฟเซอร์เบียแอนด์มอนเตเนโกร: 1992–93
 ยูโกสลาฟคัพ: 1991–92

โปร์ตู
 ปรีไมราลีกา: 1996–97, 1997–98, 1998–99
 Taça de Portugal: 1997–98
 Supertaça Cândido de Oliveira: 1996, 1998, 1999

โอลิมเบียโกส
 ซูเปอร์ลีกกรีซ: 1999–2000

บาเลนเซีย
 ยูฟ่าแชมเปียนส์ลีก รองชนะเลิศ: 2000–01

ไบฟีกา
 ปรีไมราลีกา: 2004–05
 Taça de Portugal: 2003–04
 Supertaça Cândido de Oliveira รองชนะเลิศ: 2004

Limbuš Pekre
 Slovenian Intercommunal Leagues: 2009–10
# บอสต์ยัน เชซาร์
บอสต์ยัน เชซาร์ (เกิดวันที่ 9 กรกฎาคม ค.ศ. 1982) เป็นนักฟุตบอลชาวสโลวีเนียที่เล่นในตำแหน่งกองหลังให้กับกีเอโวในอิตาลี ก่อนหน้านี้เคยเล่นให้กับหลายสโมสรในสโลวีเนีย, โครเอเชีย, ฝรั่งเศส และอังกฤษ เขาเคยเล่นให้กับทีมชาติสโลวีเนียในช่วง ค.ศ. 2003–2018 ถือเป็นผู้เล่นที่ลงเล่นให้กับทีมชาติสโลวีเนียมากที่สุดที่ 101 นัด เขายังเคยลงเล่นให้กับทีมชาติในฟุตบอลโลก 2010

 ทีมชาติ 
เชซาร์ลงเล่นให้กับทีมชาติครั้งแรกเมื่อวันที่ 12 กุมภาพันธ์ ค.ศ. 2003 ในนัดกระชับมิตรที่พ่ายแพ้ต่อสวิตเซอร์แลนด์ 5–1 ต่อมาในวันที่ 9 ตุลาคม ค.ศ. 2004 เขาทำประตูแรกในนามทีมชาติ ช่วยให้สโลวีเนียเอาชนะอิตาลีในฟุตบอลโลก 2006 รอบคัดเลือก นับเป็นความพ่ายแพ้เพียงนัดเดียวของอิตาลีในรอบคัดเลือกก่อนที่พวกเขาจะคว้าแชมป์ในรอบสุดท้าย ต่อมาในวันที่ 15 พฤศจิกายน ค.ศ. 2014 เขาลงเล่นให้กับทีมชาติเป็นนัดที่ 81 ทำสถิติเป็นผู้เล่นที่ลงเล่นให้กับทีมชาติมากที่สุดแซงหน้าซลัตกอ ซาฮอวิช

ในวันที่ 8 ตุลาคม ค.ศ. 2017 เชซาร์เป็นผู้เล่นชาวสโลวีเนียคนแรกที่ลงเล่นให้กับทีมชาติครบ 100 นัด ในฟุตบอลโลก 2018 รอบคัดเลือก นัดที่เสมอกับสกอตแลนด์ 2–2 อย่างไรก็ตาม เขาได้รับใบแดงจนถูกไล่ออกจากสนาม เขาลงเล่นให้กับทีมชาตินัดสุดท้ายเมื่อวันที่ 27 มีนาคม ค.ศ. 2018 ในนัดที่เปิดบ้านพบกับเบลารุส

 เกียรติประวัติ 
ดีนาโมซาเกร็บ
 โครเอเชียนเฟิสต์ฟุตบอลลีก: 2002–03
 รองชนะเลิศ: 2003–04
 โครเอเชียนคัพ: 2001–02, 2003–04
 โครเอเชียนซูเปอร์คัพ: 2002, 2003

มาร์แซย์
 กุปเดอฟร็องส์:
 รองชนะเลิศ: 2006
 ยูฟ่าอินเตอร์โตโตคัพ: 2006

เวสต์บรอมมิชอัลเบียน
 ฟุตบอลลีกแชมเปียนชิป: 2007–08
# ซารา (แตออดอรา)
ซารา, แตออดอรา หรือ ซารา-แตออดอรา  เป็นจักรพรรดินีของจักรวรรดิบัลแกเรียที่ 2 และเป็นพระมเหสีพระองค์ที่ 2 ของพระเจ้าซาร์อีวาน อเล็กซานเดอร์ ซึ่งปกครองบัลแกเรียระหว่างปี ค.ศ. 1331–1371 พระองค์ประสูติในชุมชนชาวยิวของเมืองเตอร์โนโว และเมื่อพระเจ้าซาร์อีวาน อเล็กซานเดอร์ตัดสินพระทัยอย่าจากสมเด็จพระจักรพรรดินีพระองค์แรก พระองค์จึงเปลี่ยนไปนับถืออีสเทิร์นออร์ทอดอกซ์ และเปลี่ยนพระนามจากซาราเป็นแตออดอรา และอภิเษกสมรสช่วงปลายคริสต์ทศวรรษ 1340 พระองค์ทรงให้ความสำคัญกับศาสนาใหม่ของพระองค์มาก และมีบทบาทสำคัญในการก่อสร้างอาราม และต่อต้านยิว ซึ่งเป็นศาสนาเดิมของพระองค์ พระองค์ยังมีบทบาทสำคัฐในการแบ่งดินแดนจักรวรรดิบัลแกเรียออกเป็น 2 ส่วน ซึ่งนำไปสู่ความอ่อนแอของบัลแกเรีย ในขณะที่ต้องเผชิญภัยคุกคามจากจักรวรรดิออตโตมัน พระองค์มีพระราชบุตรกับพระเจ้าซาร์ที่ทราบชื่อจำนวน 5 พระองค์ ได้แก่ เครา ทามารา เคราซาแห่งบัลแกเรีย พระเจ้าซาร์อีวาน ชิชมัน อีวาน อาแซนที่ 5 แห่งบัลแกเรีย เดสิสลาวาแห่งบัลแกเรีย และวาซีลีซาИван Божилов, "Фамилията на Асеневци (1186-1460). Генеалогия и просопография", Издателство на Българската академия на науките "Марин Дринов", София, 1994, стр. 168 - 170 (in Bulgarian; in English: Ivan Bozhilov, "The family of the Asens (1186-1460). Genealogy and prosopography", Publishing house of the Bulgarian Academy of sciences "Marin Drinov", Sofia, 1994, p. 168-170). คาดว่าพระองค์น่าจะสวรรคตช่วงปลายทศวรรษที่ 1380
# กี ลาร็อช
กี ลาร็อช (, ; 16 กรกฎาคม ค.ศ. 1921 – 17 กุมภาพันธ์ ค.ศ. 1989) เป็นนักออกแบบแฟชั่นชาวฝรั่งเศส และเป็นผู้ก่อตั้งบริษัทชื่อเดียวกันคือ กี ลาร็อช (Guy Laroche)

ลาร็อชเกิดในเมืองลารอแชล และเริ่มต้นเส้นทางอาชีพจากการทำหมวก นับตั้งแต่ ค.ศ.  1949 ลาร็อชได้ทำงานให้กับฌ็อง เดแซ็ส และในที่สุดก็ได้เป็นผู้ช่วยของเขา ต่อมาใน ค.ศ. 1955 ลาร็อชได้เดินทางไปสหรัฐเพื่อค้นคว้าวิธีการผลิตเสื้อผ้าสำเร็จรูปวิธีใหม่ ๆ ใน ค.ศ. 1956 หรือ 1957 เขาได้ก่อตั้งสตูดิโอไฮแฟชั่นที่เลขที่ 37 ถนนแฟรงกลิน โรสเวลต์ ในปารีส ในคอลเลกชันแรกของเขาซึ่งได้รับเสียงตอบรับในทางบวกนั้น เขาได้นำเสนอสีที่สดใสขึ้นมาใหม่อีกครั้ง เช่น ชมพู, ส้ม, คอรัล, โทปาซ, เทอร์ควอยส์ ใน ค.ศ. 1961 เขาได้ย้ายออกไปยังพื้นที่ใหญ่กว่า เป็นทาวน์เฮาส์เลขที่ 29 ถนนมงแตญ ปารีส และเปิดบูทีกพร้อมนำเสนอคอลเลกชันเสื้อผ้าสำเร็จรูปคอลเลกชันแรกของเขา

ใน ค.ศ. 1966 ลาร็อชได้นำเสนอ ฟีดฌี น้ำหอมสำหรับสตรีชิ้นแรกของเขา, ได้ออกแบบเสื้อผ้าสำเร็จรูปสำหรับบุรุษ และเปิดร้านกีลาร็อชเมอซีเยอร์ (Guy Laroche Monsieur) นอกจากนี้เขายังผลิตน้ำหอมอื่น ๆ อีก เช่น Drakkar Noir (ค.ศ. 1982) และ Drakkar Dynamik (ค.ศ. 1999)
# คาร์โล อัลเลกรี
คาร์โล อัลเลกรี (1862-1938) วิศวกรชาวอิตาลีที่ทำงานอย่างยาวนานใน ประเทศสยาม (ปัจจุบันคือ ประเทศไทย) ระหว่างช่วงเปลี่ยนผ่านจาก คริสต์ศตวรรษที่ 19 เป็น คริสต์ศตวรรษที่ 20 เขารับราชการในราชสำนักของ พระบาทสมเด็จพระจุลจอมเกล้าเจ้าอยู่หัว (รัชกาลที่ 5) มากกว่า 20 ปี เมื่อเขาได้รับตำแหน่ง นายช่างกลใหญ่ หรือ หัวหน้าวิศวกรใน กรมโยธาธิการ เขาคุมการก่อสร้างสะพานและถนนหลายแห่งในประเทศ และร่วมสร้างอาคารมากมายอาทิ พระที่นั่งอนันตสมาคม

 ประวัติ 
ใน ค.ศ. 1889 (หรือตรงกับ พ.ศ. 2432) เขาออกจากมหาวิทยาลัยและเดินทางไปยัง สยาม เพื่อเข้าทำงานกับ กรัสซี บราเดอร์ส  บริษัทก่อสร้างในสยาม ต่อมาราชสำนักสยามได้ว่าจ้างเขาให้ช่วยสร้างพระราชวังและสิ่งปลูกสร้างอื่น ๆ ทำให้เขาเป็นวิศวกรชาวต่างชาติคนแรกในอุตสาหกรรมการก่อสร้างของไทย ใน ค.ศ. 1893 (หรือตรงกับ พ.ศ. 2436) เขากลายเป็นนายช่างกลใหญ่หรือหัวหน้าวิศวกรของกรมโยธาธิการ และได้ว่าจ้างทีมงานชาวอิตาเลียนอีก 35 คน 

ต่อมาในวันที่ 13 เมษายน พ.ศ. 2456 นายอัลเลกรีได้รับโปรดเกล้าฯ แต่งตั้งให้ดำรงตำแหน่งที่ปรึกษา กรมทาง พระบรมราชโองการ ประกาศ ตั้งอธิบดีและที่ปรึกษากรมทาง 

 เครื่องราชอิสริยาภรณ์ 
  พระราชทานเครื่องราชอิสริยาภรณ์ 
   พระราชทานเครื่องราชอิสริยาภรณ์ 
  พระราชทานเครื่องราชอิสริยาภรณ์
# เค็นโซ (ตราสินค้า)
เค็นโซ (Kenzo; เขียนตามสไตล์เป็น KENZO) เป็นแฟชั่นเฮ้าส์สินค้าหรูหรา  ก่อตั้งในปี 1970 โดยนักออกแบบชาวญี่ปุ่น เค็นโซ ทาคะดะ (Kenzo Takada)  เค็นโซเกิดในประเทศญี่ปุ่นและได้ย้ายมาอยู่ในปารีสในปี 1964 เพื่อเริ่มต้นสายวิชาชีพด้านแฟชั่นของเขา เขาเป็นที่รู้จักจากการใช้รูปแบบที่มีอิทธิพลจากสไตล์แบบญี่ปุ่นและเอเชียผมมกับการสร้างของแฟชั่นแบบยุโรป เค้าเริ่มต้นจากการเปิดร้านบูทีค 'Jungle Jap' ในปารีส ตกแต่งด้วยธีมที่บันดาลใจมาจากป่า (jungle) เขาเริ่มแรกสร้างสรรค์เครื่องสวมใส่สตร่ ต่อมาในปี 1983 จึงได้เริ่มสร้างคอลเลกชั่นบุรุษ ตามด้วยเด็ก และคอลเลกชั่นสกหรับบ้าน (home collections) ในปี 1987 ปัจจุบัน เค็นโซเป็นแบรนด์สินค้าที่มีเจ้าของคือ บริษัท LVMH ที่ซึ่งซื้อกิจการในปี 1993

นับตั้งแต่ปี 2011 Humberto Leon และ Carol Lim ดำรงตำแหน่งเป็นผู้กำกับครีเอทีฟและหัวหน้าใ่ายออกแบบของแบรนด์ เสื้อผ้าตราเสือของเค็นโซนั้นมีเซเลบริตีจำนวนมากสวมใส่ ทั้ง เจย์ซี, เควิน ฮาร์ท, บียอนเซ, ซูอีย์ เดสเชเนล, สวิซซ์ บีตซ์, เซลีนา กอเมซ, สไปก์ จอนซ์, โจน สมอลส์, ลอร์ด และ รีอานนา ในปี 2016 แบรนด์เค็นโซได้ทำการออกสินค้าร่วม (collaboration) กับ H&M โดยคอลเลกชั่น Kenzo X H&M นั้นได้ปล่อยในวันที่ 3 พฤศจิกายน 2016 The fashion house also collaborates with Inglot Cosmetics company, which manufactures make-up products.

นักออกแบบ
Kenzo Takada, 1970–2000
Gilles Rosier, 2000–2004
Antonio Marras, 2004–2011
Humberto Leon, 2012–2019
Carol Lim, 2012–2019
Felipe Oliveira Baptista, 2019-ปัจจุบัน<ref
name=nymag />
# เค็นโซ
เค็นโซ  เป็นชื่อญี่ปุ่นสำหรับผู้ชายที่พบได้ทั่วไป อาจหมายถึง

บุคคล

จักรรพรรดิเค็นโซ (顕宗, เกิด 5 AD), จักรพรรดิองค์ที่ 23
Adachi Kenzō (謙蔵, 1864–1948), นักการเมือง
Kenzo Fujisue (健三, เกิด 1964), นักการเมือง
, นักกีฬายกน้ำหนัก
Kenzo Kitakata (เกิด 1947), นักเขียนนิยาย
Kenzō Kotani (1909–2003), ช่างตีดาบแห่งศาลเจ้ายาซึคึนิ (Yasukuni Shrine swordsmith) คนสุดท้าย
Kenzo Mori (1914–2007), นักข่าวและบรรณาธิการ
Kenzo Nakamura (兼三, เกิด 1973), อดีต judoka
William K. Nakamura (1922–1944), ทหารสหรัฐ
Kenzo Nambu (born 1992), นักฟุตบอล
Kenzo Okada (1902–1982), ศิลปินชาวอเมริกา
Kenzo Oshima (賢三, เกิด 1943), ผู้แทนถาวรประเทศญี่ปุ่นประจำสหประชาชาติ
, นักกีฬาแฮนด์บอลล์
Kenzo Suzuki (健想, เกิด 1974), นักยกน้ำหนักมืออาชีพ
Kenzo Suzuki (astronomer) (憲蔵), นักดาราศาสตร์
Kenzo Takada (賢三, born 1939), แฟชั่นดีไซเนอร์
Tamoto Kenzō (研造, 1832–1912), ช่างภาพ
Kenzo Tange (健三, 1913–2005), สถาปนิก
Kenzo Yokoyama (謙三, เกิด 1943), อดีตนักฟุตบอล
Kenzō Masaoka (1898–1988), นักสร้างแอนิเมชั่น
Kenzo Taniguchi (born 1988), นักฟุตบอล
Kenzo Ohashi (born 1934), นักฟุตบอล

อื่น ๆ 
Kenzo (brand), แบรนด์สินค้าแฟชั่นที่ตั้งชื่อตาม Kenzo Takada
5526 Kenzo, อุกกาบาต Main-belt
Kenzo คำเรียกบุคคลที่มาจาก Kensington, Philadelphia
# แตออดอราแห่งวอเลเคีย
แตออดอรา  แห่งวอเลเคีย เป็นพระธิดาในบาซารับที่ 1 แห่งวอเลเคีย (ครองราชย์ 1310 - 1352) และพระนางมากีร์ตาP. P. Panaitescu, Mircea cel Bătrân, Corint, Bucureşti, 2000, p. 37 and p. 45, n. 25Constantin C. Giurescu, Istoria Românilor, All Educaţional, Bucureşti, 2003, p. 299-300 พระองค์อภิเษกสมรสกับพระเจ้าซาร์อีวัน อาแลกซันเดอร์แห่งบัลแกเรีย ประมาณปี 1331 มีพระราชบุตร 4 พระองค์ ในปี ค.ศ. 1345 พระเจ้าซาร์ตัดสินพระทัยหย่ากับพระองค์ และส่งพระองค์ไปเป็นนางชีอยู่ในอาราม
# ฟุตบอลในประเทศสโลวีเนีย
ฟุตบอลในประเทศสโลวีเนียอยู่ภายใต้การดูแลของสมาคมฟุตบอลสโลวีเนีย  โดยมีทีมชาติเข้าร่วมแข่งขันในระดับนานาชาติมาตั้งแต่ ค.ศ. 1991 ซึ่งเป็นปีที่ยูโกสลาเวียล่มสลาย ฟุตบอลทีมชาติสโลวีเนียเคยเข้าร่วมแข่งขันรายการใหญ่ทั้งหมดสามครั้ง ได้แก่ ฟุตบอลชิงแชมป์แห่งชาติยุโรป 2000, ฟุตบอลโลก 2002 และ ฟุตบอลโลก 2010) ลีกฟุตบอลสูงสุดของสโลวีเนียคือปราวาลีกาหรือเฟิสต์ลีก รองลงมาคือเซคันด์ลีกและเทิร์ดลีก การแข่งขันฟุตบอลถ้วยในประเทศได้แก่สโลวีเนียนฟุตบอลคัพ สโมสรที่มีชื่อเสียงของประเทศคือ มารีบอร์ ซึ่งเคยเข้าร่วมแข่งขันในรอบแบ่งกลุ่มยูฟ่าแชมเปียนส์ลีก

 ระบบลีก 
Level ระดับ1 สโลวีเนียนปราวาลีกา10 สโมสร – ตกชั้น 1 หรือ 2 ทีม2 สโลวีเนียนเซคันด์ลีก16 สโมสร – เลื่อนชั้น 1 หรือ 2 ทีม, ตกชั้น 2 ทีม3 สโลวีเนียนเทิร์ดลีก ตะวันตก14 สโมสร – เลื่อนชั้น 1 ทีม ตะวันออก12 สโมสร – เลื่อนชั้น 1 ทีมสโลวีเนียนอินเตอร์คอมมูนัลลีก4 MNZ Koper MNZ Nova Gorica MNZG-Kranj MNZ Ljubljana MNZ Celje MNZ Maribor MNZ Ptuj MNZ Lendava MNZ Murska Sobota Littoral League Upper Carniola League Regional Ljubljana League Golgeter Intercommunal League 1. MNZ League Super League Pomurska League5 N/A MNZ League N/A 2. MNZ League 1. Class MNL League 1. MNL League6 N/A N/A 2. Class N/A 2. MNL League
# ริมโมวา
ริมโมวา (,) หรือนิยมเขียนตามสไตล์เป็น RIMOWA เป็นผู้ผลิตกระเป๋าเดินทางคุณภาพสูง บริษัทก่อตั้งใน ค.ศ. 1898 ในเมืองโคโลญ ประเทศเยอรมนี ที่ซึ่งสำนักงานใหญ่ของบริษัทตั้งอยู่เป็นเวลากว่า 120 ปี กระเป๋าของริมโมวาเป็นที่รู้จักด้วยเอกลักษณ์เฉพาะคือลายร่องอะลูมิเนียมขนาน

ในเดือนตุลาคม ค.ศ. 2016 ริมโมวาได้เข้าเป็นส่วนหนึ่งของบริษัทแอลวีเอ็มเอช เป็นบริษัทสัญชาติเยอรมันแห่งแรกที่ได้เข้าร่วมกับแอลวีเอ็มเอช นับตั้งแต่ ค.ศ. 2017 บริษัทนี้บริหารโดยอาแล็กซ็องดร์ อาร์โน

ลักษณะของสินค้า
กระเป๋าเดินทางของริมโมวาที่ผลิตในปัจจุบันประกอบด้วยลักษณะต่อไปนี้
 ระบบหลายล้อ (Multiwheel System) จดสิทธิบัตรเป็นครั้งแรกโดยริมโมวาใน ค.ศ. 2001
 ล็อกที่ได้รับการรับรองโดย TSA ซึ่งเริ่มผลิตใน ค.ศ. 2006 ตรงตามมาตรการความปลอดภัยของท่าอากาศยานทั่วโลก 
 ที่จับที่ยืดหดได้และไม่มีการปรับเป็นระดับ (stage-free adjustment)
 องค์ประกอบภายในประกอบด้วย Flex Dividers ที่ปรับความสูงได้และยืดหยุ่นสูงสองอัน ช่วยปกป้องสิ่งของภายใน

สินค้าผลิตร่วม 
ริมโมวาได้ร่วมมือกับบริษัทอื่น ๆ เช่นสายการบินลุฟท์ฮันซ่า ตั้งแต่ ค.ศ. 1998 ในโอกาสครบรอบร้อยปี หรือกับปอร์เช่ ตั้งแต่ ค.ศ. 1999 และเคยผลิตกระเป๋าเดินทางที่ลวดลายเฉพาะของปอร์เช่ซึ่งเคยมีความร่วมมือกัน อย่างไรก็ตาม นับตั้งแต่ ค.ศ.  2017 ริมโมวาได้เปลี่ยนแผนการดำเนินงานใหม่ จากแผนการกลยุทธ์การวางผลิตภัณฑ์ประกอบฉาก ไปสู่แผนการสร้างผลิตภัณฑ์ร่วมอย่างใกล้ชิดและความร่วมมือในระยะยาว เช่นกับ Fendi, Monocle, Moncler, Supreme, Off-White, Daniel Arsham, Anti Social Social Club และศิลปิน Alex Israel
thumb|ริมโมวา x ซูพรีม แคบินเรด 45 แอล (RIMOWA x SUPREME Cabin Red 45L) จาก ค.ศ. 2018
 ซูพรีม 
ใน ค.ศ. 2018 ตราสินค้าสเกตบอร์ด ซูพรีมจากนิวยอร์กได้ร่วมกับริมโมวาในการผลิตกระเป๋าเดินทางลวดลายตราซูพรีม ผลิตในจำนวนจำกัดในสีแดงและดำ ใน ค.ศ. 2019 ได้มีการปล่อยสินค้าชุดที่สอง โดยมีลายใยแมงมุมของซูพรีมอะโนไดส์ (anodized) เข้าไปในผืนผิวอะลูมิเนียมของริมโมวา และยังมีสินค้าอื่น ๆ เช่น ป้ายชื่อหนังดำ กระเป๋ารองเท้า เป็นต้น

 ออฟ-ไวต์ 
ใน ค.ศ. 2018 ริมโมวาได้ผลิตสินค้าร่วมกับตราสินค้าสตรีตแวร์ ออฟ-ไวต์ และผู้ก่อตั้ง เวอร์จิล แอโบล แคปซูลคอลเลกชันประกอบด้วยกระเป๋าเดินทางพอลีคาร์บอเนตที่ใสทั้งใบ พร้อมเขียนว่า "See Through" (โปร่งใส) และกระเป๋าเดินทางสีดำล้วน ติดคำว่า "Personal Belongings" (ของส่วนตัว) ในรูปแบบบล็อกเฉพาะของออฟ-ไวต์ ในกระเป๋าชุด "See Through" ซึ่งโปร่งใสทั้งใบนั้น ทำให้ริมโมวาต้องทิ้งการบุภายใน แต่ประกอบด้วยชุดกระเป๋าเดินทางแบบสีดำเสริมมาด้วย

 ดิออร์ 
ใน ค.ศ. 2019 ริมโมวาได้ร่วมกับแฟชั่นเฮาส์หรู ดิออร์ และผู้กำกับฝ่ายศิลป์บุรุษ คิม โจนส์ ประกอบด้วยแคปซูลคอลเลกชันที่มีกระเป๋าเดินทางริมโมวาพร้อมงานออกแบบออบลิกของดิออร์ (Dior Oblique design) สัญลักษณ์ประจำของดิออร์นับตั้งแต่ ค.ศ. 1967, "Piccolo" (พิกโคโล) ซึ่งผลิตใหม่จากแบบดั้งเดิมที่เคยผลิตในคริสต์ทศวรรษ 1990 นอกจากนี้ยังมีสินค้าอื่น เช่น กระเป๋าคาดหน้าอก เป็นต้น ไฮไลต์สำคัญหนึ่งคือกระเป๋าใส่แชมเปญซึ่งเปิดตัวที่แฟชั่นโชว์ Dior's Men's Summer 2020 ในปารีส